**Izziņa par atzinumos sniegtajiem iebildumiem**

|  |
| --- |
| Ministru kabineta noteikumu projektā "Grozījumi Ministru kabineta 2019. gada 5. novembra noteikumos Nr. 506 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas noteikumi”” (turpmāk – Noteikumu projekts). |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 11.11.2020. (ekektroniskā saskaņošana)17.11.2020. (ekektroniskā saskaņošana) |
|  |  |
| Saskaņošanas dalībnieki | Finanšu ministrija, Tieslietu ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Anotācija** | **Finanšu ministrijas 16.11.2020. atzinuma Nr. 12/A-21/6038 1. iebildums:**Ņemot vērā, ka Ministru kabineta 2016. gada 6. septembra noteikumu Nr. 590 "Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" pirmās projektu iesniegumu atlases kārtas īstenošanas noteikumi" (turpmāk – MK noteikumi Nr.590), Ministru kabineta 2018. gada 16. janvāra noteikumu Nr. **38** "Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” otrās projektu iesniegumu atlases kārtas īstenošanas noteikumi" (turpmāk – MK noteikumi Nr.38) un Ministru kabineta 2019. gada 5. novembra noteikumu Nr. 506 "Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" trešās projektu iesniegumu atlases kārtas īstenošanas noteikumi'' (turpmāk – **MK noteikumi Nr.506)** grozījumu projekti paredz papildināt attiecīgos noteikumus, nosakot atbalsta intensitāti visām tām projektos plānoto darbību attiecināmajām izmaksām, kuras sedz kā de minimis, lūdzam no anotāciju I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” dzēst ietverto informāciju “Par precizējumiem atbalsta aprēķināšanas pamatprincipos”, jo tā nav saistīta ar veiktajiem grozījumiem un būtu iekļaujama projektu vērtēšanas metodikā. | **Ņemts vērā** | Anotācijas I sadaļas 2. punktā **dzēsta informācija** “Par precizējumiem atbalsta aprēķināšanas pamatprincipos”. Atbalsta aprēķina pamatprincipi, demonstrējot arī piemērus, iekļauti projektu vērtēšanas metodikā.  |
|  | **Anotācija** | **Finanšu ministrijas 16.11.2020. atzinuma Nr. 12/A-21/6038 2. iebildums:**Ņemot vērā, ka MK noteikumu Nr.506 grozījumu projekts paredz papildināt noteikumus, tikai nosakot atbalsta intensitāti tām projektos plānoto darbību attiecināmajām izmaksām, kuras sedz kā de minimis, lūdzam no anotācijas V sadaļas “Tiesību akta projekta atbilstība Latvijas Republikas starptautiskajām saistībām” 1.tabulas “Tiesību akta projekta atbilstība ES tiesību aktiem” dzēst informāciju, ka programmas grozījumi tiks paziņoti Eiropas Komisijai, izmantojot SANI2 sistēmu. | **Ņemts vērā** | Anotācijas V sadaļas 1. tabulā **dzēsta informācija**, ka programmas grozījumi tiks paziņoti Eiropas Komisijai, izmantojot SANI2 sistēmu. |
|  | **Anotācija** | **Tieslietu ministrijas 16.11.2020. atzinuma Nr. 1-9./1215 iebildums:**Vēršam uzmanību, ka 4.1.1.pasākuma noteikumu projekti papildināti ar jaunu regulējumu, kas noteic, ka "*Maksimāli pieļaujamā Kohēzijas fonda atbalsta intensitāte izmaksām, kuras atbilst Komisijas regulai Nr. 1407/2013, ir 30 % no attiecināmajām izmaksām*." Šie grozījumi 4.1.1.pasākuma noteikumu projektu anotācijā pamatoti ar faktu, ka "*sniedzot atbalstu komersantiem, tika pieņemts, ka arī to atsevišķo darbību attiecināmajām izmaksām, kuras sedz ar Komisijas regulu Nr. 1407/2013, piemērojama 30 % atbalsta intensitāte, tomēr tas skaidri un nepārprotami netika atspoguļots normatīvajā regulējumā*." Attiecīgi pēc anotācijā sniegtā skaidrojuma jāsecina, ka 4.1.1.pasākuma noteikumu projektā paredzētie grozījumi, kas nosaka maksimāli pieļaujamo Kohēzijas fonda atbalsta intensitāti izmaksām, kas atbilst Komisijas 2013. gada 18. decembra Regulai (ES) Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr.1407/2013), ir veikti tikai tāpēc, ka, sniedzot atbalstu komersantiem, jau ir piemērota šāda attiecināmo izmaksu ierobežošana, neskatoties uz faktu, ka šādi ierobežojumi nav noteikti normatīvajā regulējumā. **Pirmkārt, norādām, ka šobrīd** (ja anotācijā noradītā informācija ir korekta)**, sniedzot atbalstu komersantiem, ir nepamatoti ierobežota maksimāli pieļaujamā Kohēzijas fonda atbalsta intensitāte izmaksām, kas atbilst Komisijas regulai Nr. 1407/2013.** Norādām, ka MK noteikumos Nr.590, MK noteikumos Nr.38 un MK noteikumos Nr.506 (turpmāk visi kopā – 4.1.1. pasākuma noteikumi) **nav ierobežota** maksimāli pieļaujamā Kohēzijas fonda atbalsta intensitāte izmaksām, kuras atbilst Komisijas regulai Nr. 1407/2013. Attiecīgi, izsniedzot 4.1.1. pasākuma noteikumos sniegto atbalstu, kas atbilst Komisijas regulai Nr. 1407/2013, šobrīd nedrīkst tikt piemērota maksimāli pieļaujamā atbalsta intensitāte izmaksām 30% apmērā no attiecināmajām izmaksām, bet Komisijas regulas Nr.1407/2013 3. pantā noteiktās maksimālā pieļaujamā atbalsta robežas. Pamatojoties uz minēto, lūdzam skaidrot, vai anotācijā norādītā informācija par jau izsniegto atbalstu komersantiem, ir korekta. Attiecīgi, vai šobrīd, izsniedzot atbalstu, tiek ierobežota maksimāli pieļaujamā Kohēzijas fonda atbalsta intensitāte izmaksām, kas atbilst Komisijas regulai Nr. 1407/2013, 30 % no attiecināmajām izmaksām. Ja iepriekš minētais atbalsts ir ticis ierobežots, neskatoties uz šādu ierobežojumu neesamību 4.1.1. pasākuma noteikumos, ir jānovērš nepamatotie ierobežojumi komersantiem. Gadījumos, kad, izsniedzot komersantiem atbalstu, ir tikusi ierobežota maksimāli pieļaujamā Kohēzijas fonda atbalsta intensitāte izmaksām, kas atbilst Komisijas regulai Nr. 1407/2013, 30% apmērā no attiecināmajām izmaksām, un šīs izmaksas ir zemākas par Komisijas regulas Nr.1407/2013 3. pantā noteiktajām maksimālā pieļaujamā atbalsta robežām, komersantiem ir atbilstoši jāpalielina atbalsta apmērs, līdz Komisijas regulas Nr.1407/2013 3. pantā noteiktajam. **Otrkārt, norādām, ka Komisijas regulā Nr. 1407/2013 nav noteikta maksimāli piemērojamā atbalsta intensitāte, kas atbilst 30 % apmēram no attiecināmajām izmaksām. Komisijas regulas Nr. 1407/2013 3. panta 2.  punktā ir noteiktas maksimālā pieļaujamā atbalsta robežas (norādīta konkrēta pieļaujamā atbalsta summa). Attiecīgi 4.1.1.pasākuma noteikumu projektos noteiktais regulējums neatbilst Komisijas regulas Nr.  1407/2013  noteiktajam.** Skaidrojam, ka 4.1.1. pasākuma noteikumu projektu grozījumi var noteikt stingrākas prasības nekā attiecīgais Eiropas Savienības tiesību akts. Tas būtu gadījumos, kad maksimāli pieļaujamā Kohēzijas fonda atbalsta intensitāte izmaksām, kas atbilst Komisijas regulai Nr. 1407/2013, ir 30 % no attiecināmajām izmaksām, kur 30 % no attiecināmajām izmaksām ir zemākas par Komisijas regulas Nr. 1407/2013 3. pantā noteikto pieļaujamo maksimālo atbalsta intensitāti. Turpretim, gadījumos, kad maksimāli pieļaujamā Kohēzijas fonda atbalsta intensitāte izmaksām, kuras atbilst Komisijas regulai Nr. 1407/2013, ir 30 % no attiecināmajām izmaksām, kur 30 % no attiecināmajām izmaksām ir augstākas par Komisijas regulas Nr. 1407/2013 3. pantā noteikto pieļaujamo maksimālo atbalsta intensitāti, tiktu pārkāptas Komisijas regulas Nr. 1407/2013 prasības un atbalsts tiktu uzskatīts par nelikumīgu.Papildus vēršam uzmanību, ka 4.1.1.pasākuma noteikumu projektu anotācijā nav pamatota, skaidrota maksimālās atbalsta intensitātes noteikšana tieši 30% apmērā no attiecināmajām izmaksām. Pamatojoties uz minēto, lūdzam izvērtēt 4.1.1.pasākuma noteikumu projektos veikto grozījumu atbilstību Komisijas regulai Nr.1407/2013 un atbilstoši precizēt 4.1.1.pasākuma noteikumu projektus un to anotācijas. Tieslietu ministrija varēs sniegt precīzu izvērtējumu par 4.1.1.pasākuma noteikumu projektu atbilstību Komisijas regulai Nr.1407/2013 pēc anotācijas precizēšanas, aizpildot anotācijas V sadaļu, jo īpaši tās 1.Tabulas D aili (ja attiecināms).**Treškārt, noradām, ka no 4.1.1.pasākuma noteikumu projektu anotācijās sniegtā skaidrojuma nerodas pārliecība, ka iepriekš minētais grozījums sader ar tiesiskās paļāvības principu un kā tas ietekmēs jau izsniegto atbalstu komersantiem.** Tiesiskās paļāvības princips noteic, ka privātpersona var paļauties, ka iestādes rīcība ir tiesiska un konsekventa, tai skaitā persona var paļauties, ka tā noteiktajā laikā varēs īstenot tai iegūtās tiesības. Satversmes tiesa ir norādījusi (*2009. gada 26.* *novembra spriedums lietā Nr.* *2009-08-01[[1]](#footnote-1)),* ka gadījumā, kad normatīvā regulējuma grozījumu rezultātā notiek vai ir iespējama privātpersonu tiesiskā stāvokļa pasliktināšanās, tiesiskās paļāvības princips nodrošina šo personu tiesību aizsardzību, proti, persona var paļauties, ka tā noteiktajā laikā varēs īstenot tai iegūtās tiesības. Papildus norādām, ka no 4.1.1.pasākuma noteikumu projektu grozījumu redakcijas izriet regulējuma piemērošana ar atpakaļejošu spēku. Latvijas tiesību sistēmā nav piemērojamas tiesību normas ar atpakaļejošu spēku. Proti, *Oficiālo publikāciju un tiesiskās informācijas likuma* 9. panta ceturtā daļa noteic, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus.Līdz ar to lūdzam 4.1.1. pasākuma noteikumu projekta anotācijā **izvērsti** skaidrot, kā šajā projektā paredzētais grozījums par maksimālā atbalsta ierobežošanu ietekmēs personas, kuras jau ir saņēmušas atbalstu (vai minētajām personām pasliktināsies tiesiski iegūtais stāvoklis), tai skaitā, vai atbalstu saņēmušās personas ir informētas par iespējamo grozījumu un tās brīvprātīgi piekritušas šādam grozījumam. Ja minētais grozījums negatīvi un bez būtiska pamatojuma ietekmēs personu jau iegūtās tiesības, Tieslietu ministrija nevar atbalstīt projekta tālāku virzību. | **Ņemts vērā**Skaidrojums iekļauts anotācijas V sadaļas “Tiesību akta projekta atbilstība Latvijas Republikas starptautiskajām saistībām” 1. tabulā. | Sniegts skaidrojums anotācijas I sadaļas 2. punktā un V sadaļas 1. tabulā |
| Atbildīgā amatpersona |    |
|   | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| Dace Beļajeva |   |
| (par projektu atbildīgās amatpersonas vārds un uzvārds) |   |
| Vecākā eksperte  |   |
| (amats) |   |
| 67013107 |   |
| (tālruņa un faksa numurs) |   |
| Dace.Belajeva@em.gov.lv  |   |
| (e-pasta adrese) |  |

Beļajeva, 67013107

1. Latvijas Republikas Satversmes tiesas 2009. gada 26. novembra spriedums lietā Nr. 2009-08-01; Pieejams: <http://www.satv.tiesa.gov.lv/wp-content/uploads/2016/02/2009-08-01_Spriedums.pdf> [↑](#footnote-ref-1)